2022. december 9-én 20.00 órakor a Gimnázium Dísztermében

Molnár Antal

történész

tart előadást

Tényleg világtörténeti kuriózum a magyarországi török hódoltság?

címmel.

Az 1850-es évek végén egy magyar történész, Salamon Ferenc kutatásai során arra a felismerésre jutott, hogy a magyarországi török hódoltságban megvalósuló török–magyar közös uralom „egyedülálló képződmény”, „világtörténeti curiosum”. Felfedezése azóta Magyarországon az iskolai tananyag része lett, a nemzetközi történetírás viszont ezt a tételt nem fogadta el, mondván: az Oszmán Birodalom minden határvidéken hasonló autonómiákat alakított ki. Vajon kinek van igaza? Molnár Antal virtuális utazásra hív az Oszmán Birodalom egykori határvidékén, Montenegrótól Lengyelországig, hogy együtt fedezzük fel: tényleg világtörténeti kuriózum-e a magyarországi török hódoltság története?

Molnár Antal (Ph ’88), az ELTE történelem-latin szakán diplomázott, Szegeden és Párizsban doktorált. Az ELTE docense, az Bölcsészettudományi Kutatóközpont Történettudományi Intézetének tudományos tanácsadója és igazgatója. 2011-2016 között a Római Magyar Akadémia igazgatója volt. 2021-től a Történettudományok Pápai Bizottságának tagja.

Az előadás az MTA Alumni Program keretében valósul meg.

Minden érdeklődőt szeretettel hívunk és várunk!